Source: https://www.kuka.com/sk-sk/Privacy/
Timestamp: 2019-03-23 13:08:27+00:00

Document:
V nasledujúcom texte poskytujeme informácie o získavaní osobných údajov pri využívaní internetovej stránky kuka.com. Osobné údaje sú všetky údaje, ktoré sa Vás osobne týkajú, napr. meno, adresa, e-mailové adresy, správanie používateľov.
Prevádzkovateľom podľa čl. 4 č. 7 všeobecného nariadenia EÚ o ochrane údajov je:
Telefón: +49 821 797-50
Ďalšie informácie nájdete v našej tiráži.
Kontakt na zodpovednú osobu data-privacy@kuka.com.
Internetová stránka spoločnosti KUKA AG je chránená technickými a organizačnými bezpečnostnými opatreniami, aby sa zabránilo strate, manipulácii, zničeniu alebo prístupu neoprávnených osôb k Vašim osobným údajom. Napriek používaniu priemyselného štandardu SSL (Secure Sockets Layer) na zašifrovanie poskytnutých údajov medzi Vami a našou internetovou stránkou nie je možné zaručiť kompletnú ochranu proti všetkým možným udalostiam.
Ak našu stránku využívate iba informatívne, teda keď sa nezaregistrujete alebo nám iným spôsobom neposkytujete informácie, získavame len tie osobné údaje, ktoré Váš prehliadač prenesie na náš server. Tieto údaje sú pre nás potrebné z technického hľadiska, ktoré Vám umožnia zobrazenie našej internetovej stránky a zabezpečenie stability a bezpečnosti. Okrem toho nám tieto údaje umožnia cielené zlepšovanie našej ponuky. Právnym základom je vždy čl. 6 ods. 1, 1. veta písm. f všeobecného nariadenia o ochrane údajov (oprávnený záujem).
Medzi takéto údaje patria:
Spoločnosť KUKA AG používa súbory cookies pre zvýšenie atraktivity a komfortu používania svojho internetového obsahu pre používateľov. Právnym základom je čl. 6 ods. 1, 1. veta písm. f všeobecného nariadenia o ochrane údajov. Súbory cookies predstavujú malé textové súbory, ktoré sa ukladajú do Vášho koncového zariadenia, pričom neobsahujú žiadne vírusy a nepredstavujú žiadne riziko vzniku škôd. Na našej internetovej stránke sa používajú tzv. „session cookies“. Tieto súbory cookies sledujú Vaše pohyby na rôznych stránkach našej internetovej ponuky počas jednej relácie (angl. „Session“), tak napr. nebudeme od Vás požadovať informácie, ktoré ste už na našej internetovej stránke poskytli. Pri zatvorení a opätovnom otvorení prehliadača sa spustí nová relácia užívateľa s novým cookie ID. Okrem toho sa používajú tzv. „global cookies“, ktoré merajú využívanie internetovej stránky a identifikujú jej užívateľov a reláciu. Tieto súbory cookies sa po ukončení relácie nevymažú, ale nahradia sa až po jednom roku.
Ukladaniu súborov cookies môžete zabrániť príslušnými nastaveniami prehliadača. Aby ste však mohli našu internetovú stránku využívať v plnej miere, Vám takýto krok neodporúčame.
Spoločnosť KUKA v sociálnych médiách
Spoločnosť KUKA AG je okrem našej internetovej stránky takisto prítomná aj na rôznych sociálnych médiách. V súčasnosti sme zastúpení na YouTube, LinkedIn, Facebook, Twitter, XING a Instagram.
Účel a rozsah získavania údajov a ustanovenia týkajúce sa využívania Vašich údajov príslušnou platformou sú uvedené v ustanoveniach príslušného prevádzkovateľa týkajúcich sa ochrany údajov.
Na našej internetovej stránke používame videá od spoločnosti YouTube, LLC 901 Cherry Ave., 94066 San Bruno, CA, USA, ktorá je dcérskou spoločnosťou spoločnosti Google LLC, 1600 Amphitheatre Parkway, Mountain View, CA 94043, USA. Do našej online ponuky sme vložili videá na YouTube, ktoré sú uložené na http://www.youtube.com a môžete si ich prehrať priamo z našej internetovej stránky. Vloženie videí na YouTube zvyšuje atraktivitu našej internetovej stránky. Právnym základom je čl. 6 ods. 1, 1. veta písm. f všeobecného nariadenia o ochrane údajov.
Návštevou našej internetovej stránky dostane YouTube informáciu, že ste vyvolali príslušnú podstránku našej internetovej stránky. Okrem toho sa prenášajú údaje uvedené v odseku „Získavanie, spracovanie a využívanie osobných údajov“. Toto sa uskutoční nezávisle od toho, či je na YouTube vytvorený užívateľský účet, cez ktorý ste prihlásený alebo účet nie je vytvorený. Keď ste prihlásený na Google, Vaše údaje budú automaticky priradené k Vášmu účtu. Keď si neželáte priradenie k svojmu profilu na YouTube, musíte sa odhlásiť pred aktiváciou tlačidla. YouTube ukladá Vaše údaje do užívateľských profilov a využíva ich na účely reklamy, výskumu trhu a/alebo na vytváranie svojej internetovej stránky zodpovedajúcej potrebám. Takéto vyhodnotenie prispieva hlavne (aj pre používateľov, ktorí nie sú prihlásení) k vypracovaniu reklamy zodpovedajúcej potrebám a k informovaniu ostatných používateľov sociálnej siete o Vašich aktivitách na našej internetovej stránke. Môžete uplatniť svoje právo namietať proti vytváraniu takýchto užívateľských profilov, pričom túto námietku musíte adresovať spoločnosti YouTube.
Ďalšie informácie ohľadne účelu a rozsahu získavania údajov a ich spracovania spoločnosťou YouTube sú uvedené v prehlásení o ochrane osobných údajov. Tam sú uvedené aj ďalšie informácie ohľadne Vašich práv a možností nastavení na ochranu Vášho súkromia: https://www.google.de/intl/de/policies/privacy. Spoločnosť Google vykonáva spracovanie Vašich osobných údajov aj v USA a akceptuje EU-US-Privacy-Shield, https://www.privacyshield.gov/EU-US-Framework.
V čínskom jazykovom priestore využívame aj videá od spoločnosti Youku. Bližšie informácie týkajúce sa získavania a využívania údajov v špecifických jazykových verziách Vám radi poskytneme na vyžiadanie.
V súčasnosti používame nasledujúce nástroje v súvislosti s internetovou reklamou. Tieto fungujú buď použitím súborov cookies alebo pixelov. Právnym základom je čl. 6 ods. 1, 1. veta písm. f všeobecného nariadenia o ochrane údajov.
Bližšie informácie o princípe fungovania jednotlivých nástrojov sú uvedené na internetových stránkach jednotlivých tretích poskytovateľov:
Na analýzu internetovej stránky využívame Sitecore Analytics. Tento softvér vyhodnocuje výlučne serverové údaje. Tieto údaje zodpovedajú údajom uvedeným v odseku „Získavanie, spracovanie a využívanie osobných údajov“.
Pomocou získaných štatistík môžeme vylepšovať svoju ponuku, ktorá bude pre Vás ako používateľa ešte zaujímavejšia. Právnym základom pre využívanie Sitecore Analytics je čl. 6 ods. 1, 1. veta písm. f všeobecného nariadenia o ochrane údajov.
Pre toto vyhodnotenie sa využívajú výlučne serverové údaje. Sem patria údaje uvedené v odseku „Získavanie, spracovanie a využívanie osobných údajov“. Takto získané informácie ukladáme výlučne na serveri v Nemecku.
Newsletter/rozdeľovník pre tlač
Na našej internetovej stránke sa môžete zaregistrovať na odoberanie newslettera alebo ako zástupca médií pre zaradenie do rozdeľovníka pre tlač. V tomto prípade musíte uviesť svoju e-mailovú adresu, oslovenie, ako aj svoje meno a priezvisko. Vaša e-mailová adresa bude použitá výhradne na odosielanie newslettera resp. tlačových správ. Pre zasielanie newslettera resp. tlačových správ a s tým spojeného spracovania Vašich osobných údajov nám poskytujete výslovný súhlas. Právnym základom je čl. 6 ods. 1, 1. veta písm. a všeobecného nariadenia o ochrane údajov.
Tento súhlas môžete kedykoľvek odvolať a odhlásiť sa z odoberania newslettera resp. rozdeľovníka pre tlač. Poskytnutie ďalších údajov je dobrovoľné: Pri prihláške do rozdeľovníka pre tlač voliteľne môžete uviesť názov oznamovacieho prostriedku, nakladateľstvo, krajinu a telefónne číslo. Pri prihláške na odber newslettera môžete voliteľne uviesť titul a firmu, ako aj odvetvie podnikania a záujmy. Tieto informácie nám pomáhajú prispôsobiť naše ponuky Vašim odborným požiadavkám a záujmom.
Pokiaľ je možné naviac poskytnúť nepovinné informácie vo formulári (ako napríklad firma, oznamovací prostriedok, funkcia, miesto alebo iné kontaktné údaje), toto je vyslovene dobrovoľné. Vynechanie nepovinných informácií nie je okrem prípadného obmedzenia možnosti kontaktu spojené so žiadnymi nevýhodami.
Pre prihlásenie do nášho newslettera používame tzv. metódu double-opt-in. To znamená, že po Vašom prihlásení Vám zašleme e-mail na uvedenú e-mailovú adresu, v ktorom Vás žiadame o potvrdenie, že si želáte zaslanie newslettera. Keď svoje prihlásenie nepotvrdíte do 48 hodín, Vaše osobné údaje budú zablokované a po jednom mesiaci automaticky vymazané. Okrem toho uložíme Vaše použité IP adresy a časy prihlásenia a potvrdenia. Účelom tejto metódy je preukázanie Vášho prihlásenia a event. možnosť vysvetlenia prípadného zneužitia Vašich osobných údajov. Právnym základom je čl. 6 ods. 1, 1. veta písm. f všeobecného nariadenia o ochrane údajov.
Pri zasielaní newslettera vyhodnocujeme správanie používateľov. Pre toto hodnotenie odosielané e-maily obsahujú takzvané webové majáky resp. sledovacie pixely, ktoré predstavujú obrazové súbory jedného pixelu uložené na našej internetovej stránke. V rámci analýzy prepojíme údaje uvedené v časti „Získavanie, spracovanie a využívanie osobných údajov“ a webové majáky s Vašou e-mailovou adresou a individuálnym identifikačným číslom. Pomocou takto získaných údajov vytvoríme používateľský profil, vďaka ktorému môžeme náš newsletter prispôsobiť Vašim individuálnym záujmom. Týmto spôsobom zaznamenávame, kedy čítate alebo preposielate náš newsletter, na ktoré odkazy v ňom kliknete a z toho odvodzujeme Vaše osobné záujmy. Tieto údaje spájame s činnosťami, ktoré ste uskutočnili na našej internetovej stránke. Tieto funkcie využívame v záujme nášho oprávneného záujme o cielenú reklamu. Právnym podkladom tohto jednania je čl. 6 ods. 1, 1. veta písm. f všeobecného nariadenia o ochrane údajov.
Sledovanie môžete kedykoľvek odvolať a odhlásiť sa z odoberania newslettera.
Ak vyplníte formulár na našej internetovej stránke alebo nás kontaktujete e-mailom, tak Vami poskytnuté údaje budú použité výhradne na spracovanie Vašej otázky a vždy sa s nimi bude zaobchádzať dôverne.Keď nás kontaktujte prostredníctvom nášho kontaktného formulára, v každom prípade musíte uviesť svoje meno a priezvisko, svoju e-mailovú adresu, ako aj štát, z ktorého píšete. Pre spracovanie týchto osobných údajov pre účely spracovania Vášho dopytu nám poskytuje výslovný súhlas. Právnym základom je čl. 6 ods. 1, 1. veta písm. a všeobecného nariadenia o ochrane údajov. Tento súhlas môžete kedykoľvek odvolať.
Údaje spojené s nadviazaním kontaktu vymažeme, keď už nie je potrebné ich uloženie alebo obmedzíme ich spracovanie, ak platia právne povinnosti ich uchovania.
Voči nám máte nasledujúce práva ohľadne osobných údajov, ktoré sa Vás týkajú:
Právo na námietku proti spracovaniu,
Pre uplatnenie týchto práv sa môžete bezplatne obrátiť na našu zodpovednú osobu na data-privacy@kuka.com.
Okrem toho máte právo podať sťažnosť na dozornom orgáne pre ochranu údajov týkajúcu sa spracovania Vašich osobných údajov.
Lehoty týkajúce sa vymazania
Všetky osobné údaje vymažeme, ak už nie sú potrebné pre účel, na ktorý sme ich získali alebo ak ste uplatnili svoje právo na ich vymazanie. Ak neplatia právne povinnosti pre uchovanie údajov alebo žiadna z ďalších výnimiek z čl. 17 ods. 3 všeobecného nariadenia o ochrane údajov, dotknuté údaje budú vymazané v najskoršom možnom termíne.

References: čl. 4
 čl. 6
 čl. 6
 čl. 6
 čl. 6
 čl. 6
 čl. 6
 čl. 6
 čl. 6
 čl. 6
 čl. 17